8fe30234469871c0a2ea392bf5b01325
 Beskrivelse af, hvordan man vasker olieret gulv 
gulvkanonen.dk
2019.43

**I denne video viser og fortæller vi følgende:**


* Hvordan vasker man gulvene.
* Hvad skal man ikke gøre ikke gøre med gulvene.
* Generelle tips og tricks.


 


**Dette skal du bruge, inden du går i gang:**


1. Ren moppe.
2. Spand (eventuelt to spande).
3. Natur eller hvid oliesæbe.
4. Varmt vand.


 


**Udførelsen:**


1. Ryst dunken med sæbe godt.
2. Hæld sæben op i det varme vand i spanden. Se dosseringsforholdet på bagsiden af den sæbe du bruger og følg disse anvisninger.
3. Vrid moppen godt, så den er lettere våd og husk altid at vaske med træets årer og længde (Se videoen, hvis du er i tvivl omkring udførelsen).
4. Du kan med fordel bruge to spande, hvor du i den ene spand har sæbe og varmt vand og i den anden spand rent vand til at vride moppen op i efterhånden som den bliver beskidt.
5. Vi anbefaler dig, at du går gulvet efter med en ren og hårdt opvredet klud, så du undgår at ligger for meget vand på gulvene.


 


**Husk:**


1.     Aldrig at bruge for meget vand på gulvene, da du risikerer, at der kommer skjolder/mærker grundet brug af for meget vand, som ikke bliver tørret op.


2.     Når du vasker gulvene så stop aldrig midt i processen, men færdiggør derimod hele rummet før du tager en pause.


3.     Sørg for at udskifte det varme vand, hvis det bliver beskidt. Dette er ikke nødvendigt, hvis du bruger to spande, hvor den ene spand er tom og bliver brugt til beskidt vand.


4.     Er det første gang du vasker gulvene efter gulvmanden har færdiggjort arbejdet, bør du være blid med moppen og ikke presse for hårdt.


5.     Har gulvet med tiden fået nogle misfarvninger eller er der steder, hvor du mener, at olien er slidt af, så kan du med fordel påføre gulvet noget plejeolie. Plejeolien påføres på en klud og derefter påfører du olien på gulvet med kluden de steder, hvor du mener, at der er behov for det.


